Likumprojekts

**Ģenētisko resursu izmantošanas likums**

**1. pants.** Likumā ir lietoti Eiropas Parlamenta un Padomes 2014. gada 16. aprīļa Regulas Nr. 511/2014/ES par no Nagojas Protokola par piekļuvi ģenētiskajiem resursiem un to ieguvumu taisnīgu un godīgu sadali, kas gūti no šo resursu izmantošanas, izrietošiem atbilstības pasākumiem lietotājiem Savienībā (turpmāk – regula) 3. pantā noteiktie termini.

**2. pants.** Likuma mērķis ir nodrošināt ģenētisko resursu tiesisku izmantošanu, nosakot regulas kompetento iestādi Latvijā, atsevišķus ģenētisko resursu lietotāju pienākumus un atbildību par regulas prasību neievērošanu.

**3. pants.** Likumu piemēro Latvijas lietotājiem, kas izmanto tādu ārvalstu, kas ir Konvencijai par bioloģisko daudzveidību pievienotā 2010. gada 29. oktobra Nagojas Protokola par piekļuvi ģenētiskajiem resursiem un taisnīgu un godīgu to ieguvumu sadali, kas gūti no šo resursu izmantošanas, dalībvalstis, ģenētiskos resursus un ar ģenētiskajiem resursiem saistītās tradicionālās zināšanas.

**4. pants.** Dabas aizsardzības pārvalde ir kompetentā iestāde regulas 6. panta 1. punkta izpratnē, kas atbildīga par regulas piemērošanu.

**5. pants.** Saskaņā ar regulas 7. panta 1. punktu **Eiropas Komisijas 2015. gada 13. oktobra īstenošanas Regulas Nr. 2015/1866, ar ko paredz sīki izstrādātus noteikumus par to, kā Eiropas Parlamenta un Padomes Regulu Nr. 511/2014/ES īstenot attiecībā uz kolekciju reģistru, lietotāju atbilstības uzraudzību un paraugpraksi (turpmāk –** īstenošanas regula) 5. pantu un II pielikumu, lietotāji, kas saņem pētniecības finansējumu, un kas pētniecībā izmanto ģenētiskos resursus un ar ģenētiskajiem resursiem saistītās tradicionālās zināšanas, kompetentajai iestādei iesniedz pienācīgas pārbaudes deklarāciju**.**

**6. pants. Regulas 7. panta 1. punktā, īstenošanas regulas 5. pantā un II pielikumā un regulas 7. panta 2. punktā, īstenošanas regulas 6. pantā un III pielikumā noteiktās pienācīgas pārbaudes deklarācijas kompetentajai iestādei iesniedz, izmantojot** Eiropas Komisijas informācijas sistēmu DECLARE.

**7. pants.**

(1) Par piekļuves atļaujas vai tai līdzvērtīga dokumenta neiegūšanu un savstarpēji saskaņotu noteikumu neparedzēšanu –

piemēro brīdinājumu vai naudas sodu fiziskajām personām no divdesmit līdz simtu četrdesmit naudas soda vienībām, bet juridiskajām personām – no divdesmit līdz divi tūkstoši astoņi simti naudas soda vienībām.

(2) Par ģenētisko resursu un ar ģenētiskajiem resursiem saistīto tradicionālo zināšanu nodošanu tālāk un izmantošanu pretrunā regulas 4. panta 2. punktam –

piemēro brīdinājumu vai naudas sodu fiziskajām personām no divdesmit līdz simtu četrdesmit naudas soda vienībām, bet juridiskajām personām – no divdesmit līdz divi tūkstoši astoņi simti naudas soda vienībām.

(3) Par regulas 4. panta 3. punktā norādītās dokumentācijas un informācijas nenoskaidrošanu, neglabāšanu un nenodošanu turpmākiem lietotājiem, –

piemēro brīdinājumu vai naudas sodu fiziskajām personām no divdesmit līdz simtu četrdesmit naudas soda vienībām, bet juridiskajām personām – no divdesmit līdz divi tūkstoši astoņi simti naudas soda vienībām.

(4) Par regulas 4. panta 8. punkta pirmās daļas “a” un “b” apakšpunktos noteiktā pagarinātā pienākumu izpildes laika neievērošanu –

piemēro brīdinājumu vai naudas sodu fiziskajām personām no divdesmit līdz simtu četrdesmit naudas soda vienībām, bet juridiskajām personām – no divdesmit līdz divi tūkstoši astoņi simti naudas soda vienībām.

(5) Par pienācīgas pārbaudes nedeklarēšanu, saņemot finansējumu pētniecībai, atbilstoši regulas 7. panta 1. punktam, –

piemēro brīdinājumu vai naudas sodu fiziskajām personām no divdesmit līdz simtu četrdesmit naudas soda vienībām, bet juridiskajām personām – no divdesmit līdz divi tūkstoši astoņi simti naudas soda vienībām.

(6) Par deklarācijas neiesniegšanu produkta galīgās izstrādes posmā, atbilstoši regulas 7. panta 2. punktam, –

piemēro brīdinājumu vai naudas sodu fiziskajām personām no divdesmit līdz simtu četrdesmit naudas soda vienībām, bet juridiskajām personām – no divdesmit līdz divi tūkstoši astoņi simti naudas soda vienībām.

**8. pants.** Administratīvā pārkāpuma procesu par šā likuma 7. pantā minētajiem pārkāpumiem veic Dabas aizsardzības pārvalde.

**Pārejas noteikums**

Šā likuma 7. un 8. pants stājas spēkā vienlaikus ar Administratīvās atbildības likumu.

|  |  |
| --- | --- |
| Vides aizsardzības un reģionālās attīstības ministrs | Juris Pūce |